burgasdotpro/wikipedia huggingface dataset:
Trnovka

Trnovka je potok na Hornom Považí, v okrese i meste Žilina a jej mestských častiach Trnové a Rosinky. Je to pravostranný prítok Rosinky, má dĺžku 6,9 km a je tokom IV. rádu. 
Opis toku.
Potok pramení v Lúčanskej Fatre na severnom úpätí vrchu Hoblík () vo výške asi v malej kotline medzi obcami Stráňavy a Višňové. Tečie prevažne severným smerom k Trnovému, kde priberá ľavostranný Chotárny potok a pokračuje obcou k Rosinkám. 
V mestskej časti Rosinky priberá ďalší ľavostranný prítok Breznícky potok a pravostranne ústi v nadmorskej výške cca do Rosinky.
Chotárny potok (prítok Trnovky)

Chotárny potok je potok v okrese Žilina a mestskej časti Žiliny, v Trnovom. Je to ľavostranný prítok Trnovky.
Opis toku.
Potok pramení v nadmorskej výške asi v malej kotline, východne od obce Višňové. Tečie prevažne severným smerom k Trnovému, kde ľavostranne ústi do Trnovky.
Breznícky potok

Breznícky potok predtým Breznický potok je menší potok v okrese Žilina a mestskej časti Žiliny, na Rosinkách. Je to ľavostranný prítok Trnovky.
Opis toku.
Potok pramení v nadmorskej výške asi východne od obce Višňové, pod kótou "Vrchy" (). Tečie prevažne severným smerom poľami a lúkami k Rosinkám, kde ľavostranne ústi do Trnovky.
Right in the Night

„Right in the Night (Fall in Love With Music)“ je skladba nemeckej trance dvojice Jam &amp; Spoon. Bola vydaná v roku 1993 nemeckým vydavateľstvom Dance Pool.
Základom skladby je „Leyenda“ od klasického skladateľa Isaaca Albéniza a obsahuje spev kalifornskej speváčky Plavky a slovami od Nosie Katzmanna. Dosiahol 2. miesto v Austrálii v roku 1994. Opakované vydanie v roku 1995 dosiahlo 10. miesto v Holandsku a takisto 10. miesto vo Veľkej Británii.
Before the Storm

Before the Storm je debutový album fínskeho DJa Darude. Prvá skladba „Sandstorm“ mala veľký úspech a v roku 2000 bola najlepšie predávanou vinylovou nahrávkou na svete.
Dopravná zápcha

Dopravná zápcha (iné názvy: zápcha (v doprave), kongescia, dopravná kongescia, vzdutie dopravy, nesprávne: "(dopravná) zácpa") je stav premávky na pozemnej komunikácii, električkovej trati alebo inej dopravnej ceste charakterizovaný spomalením rýchlosti, predĺžením jazdných časov a kolónami vozidiel alebo iných dopravných prostriedkov.
Nastáva vtedy, keď je aktuálna premávka silnejšia ako jej aktuálna kapacita, často vzniká tiež následkom krátkodobého znemožneniu prejazdu alebo znížením kapacity komunikácie vplyvom dopravnej nehody, pracovnej činnosti, zlej činnosti signalizačného zariadenia alebo inej mimoriadnej udalosti.
Pre pozemné komunikácie na Slovensku a v niektorých ďalších krajinách je stanovená špeciálna dopravná značka "A23: kolóny", ktorá upozorňuje na miesta, kde pravidelne alebo často dochádza ku kolónam.
Možnou ochranou pred dopravnými zápchami je buď zvyšovanie kapacity komunikácií výstavbou ďalších komunikácií alebo naopak regulácia premávky, obmedzovanie práva vjazdu do určitých oblastí alebo spoplatňovanie premávky. Vplyv má tiež modernizácia riadenia dopravy, najmä koordinácia a dynamické riadenie svetelných signalizačných zariadení a preferovanie niektorých druhov dopravy, napríklad hromadnej, cyklistickej alebo pešej.
Dôvody.
Dopravné zápchy vznikajú, keď objem dopravy vytvorí dopyt po priestore, ktorý presahuje dostupnú kapacitu cestného pásma; tento bod sa zvyčajne nazýva sýtenie. Niekoľko konkrétnych okolností môže spôsobiť alebo zhoršiť dopravné zápchy; väčšina z nich znižuje kapacitu cestnej siete na danom mieste alebo na určitej trase, alebo zvyšuje množstvo vozidiel, ktoré sú potrebné na prenášanie určitého množstva ľudí alebo tovaru. Približne polovica všetkých dopravných zápch vzniká pravidelne a vysvetľuje obrovskú dopravnú záťaž; väčšina ostatných je spojená s dopravnými nehodami, cestnými prácami a poveternostnými podmienkami. Z hľadiska fungovania cestnej premávky zrážky znižujú kapacitu a pracovné rýchlosti, čo vedie k nárastu zápch a poklesu výkonnosti cestnej siete.
Jednotlivé incidenty, ako sú nehody alebo dokonca náhle brzdenie jedného auta v doteraz plynulom prúde, môžu spôsobiť vlnové efekty, kaskádové selhání, ktoré sa potom šíria a vytvárajú trvalú zápchu, keď by sa za iných okolností normálny tok mohol ešte nejaký čas pokračovať.
Doprava za účelom získania alebo poskytovania tovarov a služieb.
Ľudia sa možno potrebujú pohybovať po meste kvôli získaniu tovarov a služieb, napríklad na nákup tovaru alebo na návštevu výuky v inej časti mesta. V Bruseli, belgickom meste s rozvinutou ekonomikou služieb, je jedna z najväčších dopravných zápch na svete: v roku 2014 sa v dopravných zápchách strávilo 74 hodín.
Rozdelenie pracovnej a obytnej zóny.
Ľudia často pracujú a žijú v rôznych častiach mesta. Mnoho pracovných miest sa nachádza v centrálnom obchodnom obvode ďaleko od obytných oblastí, čo znamená, že ľudia musia dochádzať do práce. Napríklad podľa správy z roku 2011, ktorú zverejnil Úrad pre sčítanie ľudu USA, denne cestuje do práce celkovo 132,3 milióna ľudí v Spojených štátoch medzi svojimi pracovnými a obytnými oblasťami.
Záporožskí kozáci píšu list tureckému sultánovi

Záporožskí kozáci píšu list tureckému sultánovi () je názov historického obrazu ruského maliara Iliu Jefimoviča Repina.
Námet diela.
Tematika ukrajinských národných dejín bola vždy vďačným námetom výtvarných spracovaní ruských maliarov. Veľmi významnú skupinu diel inšpirovaných ruskou históriu tvoria obrazy, v ktorých dominuje nezlomná sila a túžba po slobode ruského národa, hrdosť a odhodlanie bojovať proti akémukoľvek nepriateľovi. Záporožskí kozáci ako klasickí predstavitelia ukrajinského bohatierstva poslúžili I. J. Repinovi k namaľovaniu jedného zo svojich najvýznamnejších (a najznámejších) obrazov.
Obraz, v krajine svojho zrodu známy aj pod jednoduchým názvom "Запорожцы" ("Záporožci"), sa námetovo viaže k obdobiu ukrajinských dejín počas expanzie Osmanskej ríše v druhej polovici 17. storočia. Obraz zachytáva konkrétnu historickú udalosť v roku 1676, kedy kozáci na ultimátnu výzvu tureckého sultána Mehmeda IV. o podvolení sa kozákov tureckým hordám, odpovedali netradičným a svojsky ladeným listom plným nevyberaných urážok, známym ako "Odpoveď záporožských Kozákov". V liste odmietli sultánov ponižujúci návrh a navyše sa mu kruto vysmiali.
Repin zachytil na plátne vrcholný okamih udalosti, kedy kozáci pod vedením svojho atamana Ivana Sirka (fúzatý muž v kozáckej čiapke uprostred skupiny nad pisárom) spoločne vymýšľajú list tureckému vládcovi. Z gest zachytených postáv sú zrejmé povznesená nálada a odhodlanie. Presne vystihnutá atmosféra „voľnosti, rovnosti a bratstva“ dodáva obrazu zvláštny význam.
Okolnosti vzniku obrazu.
I keď originál údajného listu kozákov sa nezachoval, v sedemdesiatych rokoch 19. storočia sa objavila kópia, ktorá sa dostala do rúk ukrajinskému historikovi D. I. Jarovnickému. Ten s ňou oboznámil svojich priateľov, medzi inými i Repina. Umelca list zaujal natoľko, že sa rozhodol námet preniesť na plátno.
Od roku 1880 sa datuje Repinova práca na prvej verzii diela, na ktorom mu ako modely jednotlivých postáv poslúžili viaceré známe osobnosti, napr. pisár listu je spomínaný historik Jarovnický. On sa stal aj majiteľom tohto obrazu, ktorý neskôr kúpou skončil vo výstavných priestoroch Tretiakovskej galérie.
V roku 1891 umelec zavŕšil práce na hlavnej verzii obrazu. Takmer vzápätí sa obraz objavil na viacerých domácich i zahraničných umeleckých výstavách, kde zožal obrovský úspech. V nasledujúcom roku ho kúpil cár Alexander III. Až do roku 1917 bol v cárskej zbierke odkiaľ sa po konfiškácii umeleckých diel po Októbrovej revolúcii dostal do zbierok Ruského múzea.
Než Repin dokončil práce na hlavnej verzii "Záporožcov", v roku 1889 začal maľovať druhú verziu, ktorú však nedokončil. Táto verzia je dnes umiestnená v Charkovskom umeleckom múzeu.
Javorina (prítok Váhu)

Javorina je horský potok v Lúčanskej Fatre v okrese Žilina. Je to ľavostranný prítok Váhu a je tokom III. rádu.
Opis toku.
Potok pramení neďaleko sedla Javorina v nadmorskej výške asi a tečie horskou dolinou prevažne severným smerom. Priberá niekoľko prítokov a popod Strečniansky hrad vteká do obce Strečno, kde ústi do Váhu neďaleko prístavu kompy.
Lipovec (prítok Váhu)

Lipovec je horský potok v okrese Žilina, neďaleko obce Varín. Je to pravoostranný prítok Váhu, má dĺžku 2,5 km a je tokom III. rádu.
Opis toku.
Potok pramení v Malej Fatre, v podcelku Krivánska Fatra na západných svahoch vrchu "Jedľovina" () v nadmorskej výške asi a tečie západným smerom horskou dolinou s chatovou osadou. Podteká cestu do Nezbudskej Lúčky a železničnú trať Žilina – Košice a v nadmorskej výške približne 352 m n. m. ústi do Váhu.
Mute Records

Mute Records je nezávislé hudobné vydavateľstvo so sídlom v Spojenom kráľovstve, ktoré založil v roku 1978 Daniel Miller. 
Mute Records bolo známe ako vydavateľstvo, ktoré ochotne uzavrelo zmluvu s postpunkovými umelcami, napríklad s britským avantgardným umelcom Frankom Toveyom (pseudonym Fad Gadget), skupinami Einstürzende Neubauten, Throbbing Gristle či Cabaret Voltaire. Keď sa na začiatku osemdesiatych rokov podarilo elektronickej hudbe dostať na prvé priečky hitparád v Spojenom kráľovstve, uzavrelo zmluvy aj s kapelami ako Depeche Mode a Erasure, ktoré používali nové technológie. Dostali tak šancu celkom zmeniť tanečnú hudbu na prelome osemdesiatych a deväťdesiatych rokov 20. storočia.
Vydavateľstvo znova zmenilo svoje zameranie na moderný indie rock a nadviazalo spoluprácu so skupinami ako napríklad Sonic Youth.
Mute sa stalo známym hlavne vďaka dlhoročnej spolupráci s Depeche Mode a Erasure. Ďalšími významnými umelcami, ktorí vydávajú svoju hudbu v Mute Records sú Moby, Nick Cave a Laibach.
Mute Records bolo prvé britské vydavateľstvo, ktoré malo svoju internetovú prezentáciu (nazvanú „Mute Liberation Technologies“). Tá začala ako BBS, potom sa z nej stali stránky telnetu a nakoniec webové stránky.
10. mája 2002 získalo Mute Records hudobné vydavateľstvo EMI a prakticky tak rozšírilo už existujúce licenčné zmluvy, ktoré malo Mute Records s Virgin Records viac ako 15 rokov. Výkonný riaditeľ Daniel Miller je zodpovedný za všetky globálne aktivity spoločnosti.
Uusikaupunki

Uusikaupunki () je mesto a obec vo fínsku v kraji Varsinais-Suomi. Leží na pobreží Botnického zálivu, približne 70 kilometrov severozápadne od Turku. K 31. októbru 2010 mala obec 15 878 obyvateľov. Rozloha obce je 1 932,72 kilometrov štvorcových, z čoho 1 430,16 km² zaberajú vodné plochy. Hustota obyvateľstva je 31,59 obyvateľov na kilometer štvorcový.
Dejiny.
V roku 1721 tu bola podpísaná Nyštadtská zmluva, ktorá ukončila Severnú vojnu medzi Švédskom a Ruskom a vďaka ktorej Rusko získalo Livónsko, Estónsko, Ingriu, Kexhol, časť Fínska a prístup k Baltskému moru.
Pôvodný názov hlavnej dediny, ktorá bola začlenená do Uusikaupunki, bolo "Kalainen" (prídavné meno, ktoré vo fínčine znamená „mať veľa rýb“). Obec vznikla ako trhovisko pre obyvateľov regiónu Vakka-Suomi. Mesto "Uusikaupunki" bolo založené v roku 1617 ako mesto s právami obchodu dekrétom švédskeho kráľa Gustáva II.
Do 19. storočia bolo Uusikaupunki významným obchodným a rybárskym prístavom a lodný priemysel sa tu udržal až do druhej polovice 20. storočia.
Hymna Afganistanu

Štátnou hymnou Afganistanu je od prevzatia moci nad krajinou Talibanom 19. augusta 2021 "de facto" pieseň "Dā də bātorāno kor". Počas obdobia Afganskej islamskej republiky bola hymnou pieseň Sououd-e-Melli.
Text.
Text po paštsky.
&lt;poem lang="ps" dir="ltr" style="display: table; font-size: 1.2em; text-align: right;"&gt;
ساتو يې پۀ سرو وينو
دا د شهيدانو کور
دا د باتورانو کور
دا د باتورانو کور
ستا کاڼي او بوټي ټول
مونږه ته لعلونه دي
وينه پرې توی شوې ده
سرۀ لکه گلونه دي
کلی څوک نيولای شي
دا دی د زمريانو کور
دا د باتورانو کور
دا د باتورانو کور
تا به تل آزاد ساتو
څوچې وي ژوندون زمونږ
ستا تاريخ به ياد ساتو
څوچې وي ژوندون زمونږ
دې کښې به بازان اوسي
دا دی د بازانو کور
دا د باتورانو کور
دا د باتورانو کور
ای گرانه وطن زما
ځار شمه لۀ تا نه زۀ
ای ښايسته چمن زما
ځار شمه لۀ تا نه زۀ
خلاص که لۀ انگرېز نه وو
شو د اورسانو گور
دا د باتورانو کور
دا د باتورانو کور
ډېرۍ ککرۍ گوره
پاتي د روسانو شوې
شنډېدۀ هر يو دښمن
واړۀ ارزوگانې شوې
هرچا ته معلوم شولو
دا د افغانانو کور
دا د باتورانو کور
دا د باتورانو کور
ساتو ئې پۀ سرو وينو
دا د شهيدانو کور
دا د باتورانو کور
دا د باتورانو کور
&lt;/poem&gt;
Prepis do latinky.
&lt;poem&gt;
Sátú-ye pé sro wino
da dé šahidáno kór
Da dé batoráno kór
da de batoráno kór
Sta káni aw bóti tol
múnga-tá la luna dí
Wína pre toy šewé dá
sre léka gúluna dí
Kälay cok niwelay ší
da day dé zmaryáno kór
Da de batoráno kór
da de batoráno kór
Tá-ba tél azad sátu
coče wí žwandun zamúng
Sta tárix bá yad sátu
coče wí žwandun zamúng
De-ke bá bazán osi
da day de bazáno kór
Da de batoráno kór
da de batoráno kór
Ay grána watan zamá
ʒar šema lé tá-na ze
Ay xáysta čamán zama
ʒar šema lé tá-na ze
Xlás ka lé Angrez-na wú
šu de Urusáno gor
Da dé batoráno kór
da de batoráno kór
Derey, kakaräy góra
páti de Rusáno šwe
Šandedä haryew duxhman
wáre arzogáne šwe
Harča-tà malum šwelo
da de Afghánáno kór
Da de batoráno kór
da de batoráno kór
Sátú-ye pé sro wino
da dé šahidáno kór
Da dé batoráno kór
da de batoráno kór
&lt;/poem&gt;
Kotrčiná

Kotrčiná je potok v okrese Žilina. Je to pravostranný prítok Gbelianskeho potoka a meria 7,4 km.
Opis toku.
Potok pramení severne od obce Kotrčiná Lúčka, v Kysuckej vrchovine, na južných svahoch "Kučerovky" () v nadmorskej výške asi . Priamo v obci priberá dva väčšie prítoky a tečie južným smerom popod Straník do Nededze. Pokračuje areálom automobilky Kia Motors a pri Mojši v nadmorskej výške približne 346 m n. m. ústi do Gbelianskeho potoka.
Gbeliansky potok

Gbeliansky potok je menší potok v okrese Žilina. Meria 5,8 km.
Opis toku.
Potok pramení severne od obce Gbeľany, v Kysuckej vrchovine, na severovýchodnom svahu Hradiska (651,9 m n. m.) v nadmorskej výške asi . Preteká obcou a južným smerom pokračuje popod cestu II/583 a železničnú trať Žilina – Košice a pri Mojši sa spája s Kotrčinou. Svoje vody odovzdávajú rybnému koridoru Vodného diela Žilina.
Ráztoka (prítok Rajčanky)

Ráztoka je horský potok v Rajeckej kotline na území okresu Žilina a je to pravostranný prítok Rajčanky. 
Opis toku.
Pramení pod Reváňom () v Lúčanskej Malej Fatre, v nadmorskej výške okolo . Priberá pravostranný prítok spod Kľaku a ľavostranný spod Fačkovského sedla a pokračuje severozápadným smerom popri ceste I/64. Ústi do Rajčanky pri "Čičmianskom rázcestí" v nadmorskej výške .
Hands Up (singel)

„Hands Up“ je druhý singel z albumu "Rotten Apple" rapera Lloyda Banksa. Refrén spieva člen skupiny G-Unit, 50 Cent. Pieseň, ktorú produkoval Eminem, vyšla vo forme digital download 25. júla 2006.
Suchý potok (prítok Rajčanky)

Suchý potok je horský potok na území okresu Žilina, v obci Fačkov a je to pravostranný prítok Rajčanky. 
Opis toku.
Pramení pod vrchom Kľak (), dominantou južnej časti Lúčanskej Malej Fatry, v nadmorskej výške okolo . Priberá najmä ľavostranné prítoky zo svahov Malej Fatry a tečie severozápadným smerom ku Fačkovu, kde sa vlieva do Rajčanky v nadmorskej výške asi .
Fighter (film z roku 2010)

Fighter je životopisná športová dráma režiséra Davida O. Russella. Hlavné úlohy stvárnili Mark Wahlberg, Christian Bale a Amy Adamsová.
Annie Girardotová

Annie Girardotová (* 25. október 1931, Paríž, Francúzsko – †  28. február 2011, Paríž) bola francúzska herečka, ocenená cenou Cézar za úlohu vo filme "Najcennejšie čo mám" v roku 1975, v roku 1995 vo filme "Bedári" a v roku 2002 vo filme "Pianistka". 
Životopis.
Druhú svetovú vojnu prežila s matkou a bratom v Normandii, otec zomrel, keď mala dva roky. Už ako dieťa chcela hrať, ale rovnako ako matka sa najskôr stala zdravotnou sestrou. Pri práci najskôr navštevovala dramatické kurzy, neskôr začala študovať herectvo na konzervatóriu. Začínala v divadle a v kabaretoch. Od 50. rokov sa začala objavovať v epizódnych filmových úlohách. Prvú veľkú divadelnú úlohu dostala v roku 1958 v hre "Dvaja na hojdačke". Za svoje divadelné umenie získala viacero cien.
V 70. rokoch 20. storočia sa z nej stala jedna z najobľúbenejších francúzskych herečiek. vďaka úlohám inteligentných emancipovaných nešťastných a trpiacich žien, ale so zmyslom pre humor. Stvárnila aj množstvo komediálnych úloh. 
V 80. rokoch prežila osobnú krízu. Skrachovalo divadlo, ktoré mala prenajaté so svojím partnerom Bobom Decoutom. Tlač navyše spochybňovala jej umeleckú poctivosť a mala problémy s dcérou. Kvôli tomu všetkému načas prestala hrať. Neskôr sa ale opäť pred filmovú kameru vrátila. 
Od roku 1962 bola vydatá za talianskeho herca Renata Salvatoriho, s ktorým mala dcéru Giuliu (* 1962); od roku 1980 žili odlúčene. 
V roku 1998 navštívila filmový festival Artfilm v Trenčianskych Tepliciach, kde získala ocenenie Hercova misia. 
Zhruba posledných päť rokov života trpela Alzheimerovu chorobu. Zomrela 28. februára 2011 v Paríži a je pochovaná na Cimetière du Père-Lachaise.
Out Hud

Out Hud bola elektronická skupina, ktorá vznikla v roku 1996 v San Francisco Bay Area v Kalifornii a neskôr sa usídlila v New York. Skupina sa skladala z gitaristu Nica Offera, basgitaristu Tylera Popa violončelistu Molly Schnicka, speváka/bubeníka Phyllis Forbes a DJa Justin Van Der Volgen. Ich prvý album "S.T.R.E.E.T. D.A.D." bol inštrumentálny. Pre ich druhý štúdiový album "Let Us Never Speak Of It Again" pridala skupina vokály do hudby, ktoré hlavne speval Forbes, kým bicí automat plnil svoju obvyklú úlohu s pomocou Schnicka so sprievodným spevom.
Skladba „How Long“ bola použitá vo filme "Viem, kto ma zabil", kde hrala Lindsay Lohan.
Fighter

Fighter (angl. bojovník) môže byť:
Losí test

Losí test je test zistenia správania vozidla pri prudkom vyhýbacom manévri pred nečakanou prekážkou.
Dejiny.
Vo Švédsku sa tento test používa už celé desaťročia. Najčastejšou prekážkou tu býva los mokraďový. Kolízia s týmto párnokopytníkom má pre posádku automobilu vo väčšine prípadov tragické následky.
Názov testu je tak odvodený práve od losa európskeho. V USA je losí test nazývaný "elk test" (sl. wapiti test) podľa jeleňa wapiti.
Držiteľom rekordu v kategórií osobných automobilov je Citroën Xantia Activa V6 s rýchlosťou 85 km/h.
Aj dnes sa stane, že losím testom niektoré automobily neprejdú, napr. Citroën Nemo, Renault Kangoo, Toyota Hilux a ďalšie. Zaujímavosťou môže byť, že Trabant, ktorý je oveľa starší a často tiež zosmiešňovaný automobil, týmto testom prešiel.
Metodika merania.
Skúška sa vykonáva na suchej vozovke. Dopravné kužeľe sú postavené podľa obrázku a nahradzujú prekážku. Vozidlo sa vyhýba prekážke plne zaťažené. Vozidlo sa rozbehne proti kuželom, prudko sa im vyhne a vracia sa do svojho pruhu. Skúška sa opakuje vo vyššej rýchlosti. Rýchlosť sa zvyšuje dovtedy, pokým automobil nezhodí krajné kužeľe. To sa obvykle stane pri rýchlosti 80 až 100 km/h.
Iron Butterfly

Iron Butterfly je americká psychedelická rocková skupina, najviac známa vďaka svojmu hitu „In-A-Gadda-Da-Vida“, ktorý má dramatický zvuk a viedol k rozvoju hard rockovej hudby. Skupina bola zaožená v meste San Diego v Kalifornii. Prvý album skupiny s názvom "In-A-Gadda-Da-Vida" z roku 1968, patrí medzi 40 najpredávanejších albumov na svete s predajom viac ako 30 miliónov kópií po celom svete. Skupia je tiež známa ako prvá, ktorá obdržala platinovú platňu od asociácie RIAA.
Insectorum sive Minimorum Animalium Theatrum

Insectorum sive Minimorum Animalium Theatrum je málo známa kniha z roku 1634. Jej autormi je viacero biológov a entomológov. Patrí k prvým entomologickým prácam na svete a v svojej dobe patrila medzi najlepšie práce tohto druhu. Vznikala desiatky rokov a na jej napísaní sa podieľalo viacero entomológov. Kniha a jej vznik má zložitú históriu. Za hlavného autora práce, ktorý knihu dokončil, ale bohužiaľ nevydal sa dnes pokladá Thomas Moffet. Práca pojednáva o hmyze a spoluautormi sú Conrad Gesner, Thomas Penny a sir Edward Wotton.
Kniha bola vydaná v Londýne vo vydavateľstve Thomas Cotes for Benjamin Allen. Rozmery knihy sú 295 x . Ide v podstate o prvú entomologickú knihu, ktorá bola vydaná v Anglicku. Práca obsahuje veľa ilustrácií hmyzu a väčšina z nich sa dá ešte i dnes podľa kresby dobre determinovať. Prvé vydanie knihy je písané v latinčine a používa ešte klasifikáciu hmyzu podľa Aristotela. Sú tu systematické analýzy návykov hmyzu, charakteristika prostredia, chov a hospodársky význam hmyzu. Autori tu spublikovali nové zásady a informácie v štúdiu bezstavovcov. 
V tejto kniha je o viacerých druhoch hmyzu písané vôbec po prvýkrát v histórii ľudstva. Jedným z týchto druhov motýľov je aj jasoň červenooký ("Parnassius apollo" Linnaeus, 1758), o ktorom boli prvýkrát v histórii práve tu publikované vôbec prvé informácie. 
Knihu začal písať už Conrad Gesner, ktorý ale zomrel v roku 1565. V práci zrejme ešte počas Gesnerovho života pokračoval jeho asistent Thomas Penny, ktorý ale prácu tiež nedokončil. Práca sa dostala ďalej k Edwardovi Wottonovi, ktorý pokračuje v práci, ale zomiera v roku 1555 a tiež prácu nedokončil. Na koniec sa dielo dostáva do rúk k Thomasovi Moffettovi, ktorý ale prácu podobne ako jeho predchodcovia – dokončil, ale nevydal (zomrel v roku 1604). Rukopis práce zostal v rodine Thomasa Moffetta po mnoho rokov, až lekárnik Darrell ho predal pánovi Theodoremu Mayernemu. Aby sa znížili náklady na tlač, tak v knihe sú viac drevoryty než drahšie medirytiny. Toto zaujímavé dielo vychádza až 30 rokov po smrti Thomasa Moffetta pravdepodobne vďaka sirovi Theodorovi Mayernemu, ktorý konečne prácu vydáva v roku 1634.
Ján II. (pápež)

Ján II. (rodený "Mercurius", * ??, Rím, Taliansko - † 8. máj 535) bol rímsky pápež od 2. januára 533 do svojej smrti. 
Bol prvý z pápežov, ktorý si zmenil meno (jeho rodné meno odkazovalo na rímskeho boha obchodu Merkúra), čo považoval za nevhodné meno pre najvyššiu autoritu kresťanskej cirkvi.
V roku 534 zbavil pre cudzoložstvo úradu Contumeliosa, biskupa v Rieze.
Uniwersytet Ekonomiczny w Krakowie

Uniwersytet Ekonomiczny w Krakowie (doslova "Ekonomická univerzita v Krakove") je vysoká škola ekonomického zamerania v Poľsku. Vznikla v roku 1925 ako súkromná "Vysoká obchodná škola v Krakove". V súčasnosti na nej študuje viac ako 21 000 študentov. V rámci výchovno-vzdelávacej činnosti ekonomická univerzita organizuje vysokoškolské štúdium bakalárske, inžinierske a doktorantské a celoživotné vzdelávanie.
Fakulty.
Ekonomická univerzita v Krakove má v súčasnosti 4 fakulty:
Jozef Franzen

Jozef Franzen, RNDr., (* 6. február 1946) je slovenský šachový medzinárodný majster v praktickom šachu a medzinárodný veľmajster v korešpondenčnom šachu. 
Ten druhý titul získal v roku 1984. Majster Bratislavy 1978 a 1980, v r. 1978 aj majster Slovenska. Jeho hlavné úspechy však patria do korešpondenčného šachu. V 12. „ročníku“ majstrovstiev sveta, ktorý sa konal v období 1984 – 1991, obsadil 2. miesto a stal sa tak vicemajstrom sveta. Po nástupe počítačov však tento druh šachu prestal pestovať a vrátil sa k praktickej hre, kde ešte stačil prekonať rating 2400.
Pochádza z Handlovej, predkovia boli až zo Škandinávie. Profesiou je geológ. Pôsobil ako riaditeľ sekcie geológie a prír. zdrojov Ministerstva životného prostredia. Venoval sa aj zásobám surovín na morskom dne. Je dvakrát rozvedený, má tri deti.
Stal sa držiteľom jedného kuriózneho rekordu. Ako uvádza J. Veselý, vo Franzenovej partii s Ivanom Hausnerom, Trnava (1982), súperi dali spolu 104 šachov, teda napadnutí kráľa.
Riff

Riff je v rockovej hudbe (ale aj v žánroch rockovej hudby, ako napr. heavy metal) krátka melódia, motív alebo jedna fráza, zvyčajne časť dlhšieho sóla, často v úvode piesne a potom sa opakujúca počas trvania piesne. Riffy sú divácky najpútavejšími časťami rockových piesní. Riffy sú aj dôležitou časťou žánru blues.
Beautiful Dangerous

„Beautiful Dangerous“ je skladba bývalého člena skupiny Guns N’ Roses a súčasného člena skupiny Velvet Revolver, gitaristu Slasha, ktorú nahral s Fergie, speváčkou The Black Eyed Peas. Skladba vyšla 28. októbra 2010 ako tretí singel z debutového sólového albumu "Slash". 
Videoklip.
Provokatívny videoklip k skladbe natočili koncom augusta 2010 v priestoroch striptízového baru a lacného hotela. Fergie vo videu stvárňuje fanúšičku, ktorá sa chce za každú cenu dostať k svojmu hudobnému idolu.
Videoklip mal svetovú premiéru 28. októbra 2010 na webovej stránke VEVO.
Rokovanie

Rokovanie (iné názvy: dohodovanie, najmä medzištátne: negociácia, jazykovo nevhodne: vyjednávanie, nesprávne "jednanie") je dialóg s cieľom vyriešiť spory, dohodnúť sa na ďalšom postupe alebo dohovoriť pravidlá a sankcie, pričom na rozdiel od súdneho pojednávania či arbitráže neexistuje nezávislá rozhodovacia autorita nadradená všetkým účastníkom sporu. Cieľom vyjednávania je v čo najväčšej miere uspokojiť záujmy zúčastnených strán, často za cenu kompromisu. Rokovania sa v neformálnej podobe objavujú v bežnom živote, viac formalizovanú podobu majú napríklad v podnikaní, vládnych záležitostiach, diplomacii, vojenstve a pod. Človek, ktorý sa profesionálne zaoberá rokovaním sa nazýva vyjednávač, rokovateľ alebo negociátor.
Allen Dulles

Allen Welsh Dulles (* 7. apríl 1893, Watertown, New York, USA – † 29. január 1969, Washington D.C.) bol americký právnik a diplomat, prvý civilný a zároveň najdlhšie slúžiaci riaditeľ CIA. 
Životopis.
Narodil sa v meste Watertown v štáte New York v pomerne bohatej rodine, v ktorej bolo tradíciou zamestnanie v diplomatických alebo štátnych službách. Mal štyroch súrodencov, jeho starší brat John Foster Dulles pracoval ako minister zahraničia v administratíve prezidenta Eisenhowera. Allen Dulles vyštudoval diplomaciu na Princeton University, už v r. 1916 vstúpil do diplomatických služieb a pracoval na rôznych amerických ambasádach po celom svete, hlavne v Európe. V r. 1926 obdržal právnický titul na George Washington University a zamestnal sa ako podnikový advokát vo firme "Sullivan &amp; Cromwell" v New Yorku, ktorej partnerom bol jeho brat John.
Po vypuknutí 2. svetovej vojny vstúpil do "Úradu strategických služieb" (OSS), ktorý bol predchodcom CIA. Dulles slúžil od októbra 1942 do mája 1945 v Berne ako šéf miestnej pobočky OSS a jeho spravodajské služby hrali dôležitú úlohu v udalostiach, ktoré viedli ku kapitulácii nemeckých vojsk v severnom Taliansku. V r. 1948 stál na čele výboru, ktorý mal posúdiť reformu amerického spravodajského systému, ktorá sa stala základom pre založenie CIA. Po jej oficiálnom založení v r. 1951 sa stal najprv zástupcom riaditeľa tejto spravodajskej služby pod generálom Walter Bedell Smithom. 26. februára 1953 ho prezident Eisenhower ustanovil jej v poradí piatym a prvým civilným riaditeľom. CIA pod Dullesovým vedením bola zodpovedná za mnoho dôležitých operácii Studenej vojny, podieľala sa napr. na zvrhnutí iránskeho premiéra Muhammada Mosaddeka či guatemalského prezidenta Jacoba Arbenza Guzmana, organizovala tiež napr. prelety lietadiel Lockheed U-2 nad územím ZSSR či rôzne akcie proti režimu Fidela Castra na Kube. Po neúspechu invázie v Zátoke svíň však prezident John Fitzgerald Kennedy Dullesa z funkcie riaditeľa CIA v novembri 1961 odvolal.
Neskôr napísal viacero kníh o diplomacii a po vražde prezidenta Johna Kennedyho bol ustanovený ako jeden z členov Warrenovej komisie, ktorá ju mala vyšetriť. Toto bolo neskôr kritizované autormi viacerých teórii, podľa ktorých mohol mať práve Dulles záujem na Kennedyho smrti (keďže údajne za neúspech invázie v Zátoke sviň vinil hlavne Kennedyho a nikdy mu neodpustil, že ten zvalil vinu na neho a donútil ho k rezignácii z postu riaditeľa CIA). 
Zomrel v roku 1969 vo veku 75 rokov na chrípku v kombinácii s ťažkým zápalom pľúc.
Opolenec (prírodná rezervácia)

Opolenec je prírodná rezervácia ev. č. 938 a európsky významná lokalita v okrese Prachatice. Nachádza sa v Šumavskom podhorí, na prudkých, na západ orientovaných svahoch vrchu Opolenec nad riečkou Volyňkou, juhozápadne od obce Bohumilice. Oblasť spravuje Agentúra ochrany prírody a krajiny ČR.
Predmetom ochrany je súbor spoločenstiev na pošumavských kryštalických vápencoch s druhovo bohatými lesnými porastami, v ktorých dominujú lesostepné boriny, s celým radom chránených druhov, charakteristicky je vytvorená i vegetácia sukulentov na teraskách vápencových skaliek, cenné sú tiež lúčne biotopy na vápencovom podklade s horčekom včasným českým, horčekom horkým a ďalšími vzácnymi, ohrozenými a chránenými druhmi. Súčasťou rezervácie sú i krasové javy − Sudslavická jaskyňa − neveľký podzemný priestor, odkrytý pri jednom z odstrelov, pri stavbe železničnej trate.
Rybná (prítok Rajčanky)

Rybná je horský potok v Lúčanskej Malej Fatre na území okresu Žilina, neďaleko od obce Rajecká Lesná. Je to pravostranný prítok Rajčanky. 
Nachádza sa v 2. pásme ochrany a v jeho blízkosti leží kaplnka sv. Huberta. 
Opis toku.
Pramení pod Ostrou skalou (), v južnej časti Lúčanskej Malej Fatry, v nadmorskej výške okolo . Priberá niekoľko menších prítokov a pokračuje severným smerom v podobe horskej bystriny. Pri skupine chát priberá pravostranný prítok spod Vríckeho sedla () a spod Grúňa () a veľkým oblúkom sa stáča na severozápad.
Pokračuje dolinou popri horárni "Rybná" a chatách k ceste I/64, neďaleko ktorej ústi do Rajčanky v nadmorskej výške .
Medzihorský potok

Medzihorský potok je horský potok v Lúčanskej Malej Fatre na území okresu Žilina pri obci Poluvsie a Turie a je to pravostranný prítok Rajčanky.
Opis toku.
Potok pramení v Lúčanskej Malej Fatre pod Skalkou (), v nadmorskej výške okolo Priberá niekoľko menších prítokov a pokračuje severozápadným smerom Medzihorskou dolinou popri chatovej oblasti.
Ďalej sa stáča na sever, priberá pravostranný prítok spod Kozla, obteká Poluvsie a ako pomerne vodnatý potok ústi pri Slnečných skalách do Rajčanky v nadmorskej výške asi .
Zoznam hradov a zámkov na Slovensku

Tento súpis zahŕňa Hrady, zámky a opevnené kláštory na Slovensku. Súpis je členený podľa krajov a v rámci krajov abecedne. Vytvorený podľa kategórie Hrady a zámky na Slovensku. Obsahuje aj zaniknuté hrady a hrady prestavané na iné účely.
David Niven

David Niven celým menom James David Graham Niven, (* 1. marec 1910, Londýn, Spojené kráľovstvo – † 29. júl 1983, Château - d'Oex, Švajčiarsko) bol britský herec a vojak. 
Život.
Najprv študoval na Kráľovskej vojenskej akadémii, kde si osvojil uhladené a džentlmenské správanie a vystupovanie dôstojníka. Po ukončení školy v britskej armáde vydržal iba dva roky a odišiel do USA, kde sa spočiatku živil rôznymi pomocnými prácami a povolaniami. Vystupoval aj v americkom rodeu až napokon v roku 1934 definitívne a natrvalo zakotvil v Hollywoode.
Jeho filmová kariéra začala už v roku 1932, kedy po prvýkrát účinkoval ako komparzista v hollywoodskom westerne. Po niekoľkých ďalších epizódnych rolách mu v roku 1936 ponúklo štúdio MGM prvú väčšiu rolu vo filme The Charge of the Light Brigade, v ktorom si zahral spolu so svojím osobným priateľom Errolom Flynnom. Jeho herecká kariéra a popularita postupne stúpala.
Po vyhlásení druhej svetovej vojny sa vrátil domov do Anglicka, aby slúžil v britskej armáde. Okrem iného slúžil tiež v armádnom filme. Pri príprave vylodenia v Normandii slúžil ako styčný dôstojník medzi britskými a americkými jednotkami. Niekoľko dní po dni "D" sa vylodil v Normandii a slúžil v špeciálnych spravodajských jednotkách. Po vojne, ktorú ukončil v hodnosti podplukovníka, ho osobne vyznamenal generál Dwight Eisenhower, dostal vysoké americké štátne vyznamenanie "Legion of Merit".
Napriek tomu, že počas 2. svetovej vojny nakrútil len dve nevýznamné úlohy, bol vo Veľkej Británii veľmi populárny. Po vojne jeho úspešná herecká kariéra naďalej stúpala. V roku 1958 získal cenu Americkej filmovej akadémie Oscar za rolu v snímke "Oddelené stoly".
Medzihorská dolina

Medzihorská dolina je dolina v Lúčanskej Fatre pri obci Poluvsie a Stránske. Preteká ňou Medzihorský potok.
Tiahne sa severne od obce Poluvsie a východne od Stránskeho, kde vstupuje do Lúčanskej Malej Fatry. Je dlhá asi 4,5 km a končí sa pod masívom Skalky (). 
Zo severu ju obkolesuje Kobylie () a Kozol (), z východnej Skalka () a z južnej Mylný grúň () a Žiar (). 
Pri vyústení Medzihorskej doliny do Žilinskej kotliny sa nachádza chatová oblasť a Medzihorská hájovňa. Po celej dĺžke ňou preteká Medzihorský potok.
Majstrovstvá sveta v hokejbale

Majstrovstvá sveta v hokejbale je najvyššie medzinárodné podujatie národných družstiev v hokejbale, ktoré riadi Medzinárodná hokejbalová federácia (ISBHF). Vzniklo v roku 1996, kedy sa v Bratislave konali prvé majstrovstvá sveta mužov. Prvý turnaj žien sa uskutočnil spolu s mužským turnajom v nemeckom Ratingene v roku 2007. Majstrovstvá sveta prebiehajú v dvojročných cykloch a od roku 2005 v dvoch výkonnostných divíziách. Najúspešnejšie sú kanadské družstvá. Mužské zvíťazilo 7-krát a ženské družstvo dokázalo zvíťaziť 6-krát.
Jane Russellová

Jane Russellová, rodným menom Ernestine Jane Geraldine Russell (* 21. jún 1921, Bemidji, Minnesota, USA – † 28. február 2011, Santa Maria, Kalifornia, USA) bola americká filmová herečka a sex symbol 40. a 50. rokov 20. storočia.
Mladosť a začiatok kariéry.
Bola jedinou dcérou Roya Williama Russella a Geraldine Jacobiovej, mala štyroch mladších bratov.
Rodičia pochádzali zo Severnej Dakoty. Traja z jej prarodičov sa narodili v Kanade, babička z otcovej strany pochádzala z Nemecka. Rodičia sa vzali v roku 1917. Otec bol bývalý nadporučík americkej armády poverený velením, matka bola bývalá kočovná herečka. V prvých rokoch manželstva žili rodičia v Edmontone v provincii Alberta v Kanade. Pred narodením dcéry sa matka dočasne presťahovala do Spojených štátov, aby jej zabezpečila americké občianstvo. Neskôr sa rodina presťahovala do San Fernando Valley v južnej Kalifornii. V roku 1930 žili v Burbanku, otec pracoval ako vedúci kancelárie v pobočke továrne na mydlá. 
Matka jej zabezpečila lekcie na hry klavír. Jane sa navyše okrem hudby zaujímala o ochotnícke divadlo a účinkovala v predstaveniach Van Nuysovej strednej školy. Najskôr chcela byť dizajnérkou, po otcovej smrti sa rozhodla pracovať ako recepčná. Pôsobila tiež ako fotomodelka a na matkino želanie študovala dramatické herectvo. Hrala s divadlom Maxa Reinhardta a so slávnou ruskou herečkou Mariou Ouspenskou. 
V roku 1940 podpísala sedemročnú zmluvu s filmovým magnátom Howardom Hughesom a debutovala vo filme "Zločinec "(1943), príbehu o Billy Kidovi, ktorý ukazoval jej zmyselnú postavu. Hoci bol film dokončený v roku 1941, na plátnach sa v obmedzenej miere objavil až o dva roky neskôr. Potom nastali problémy s cenzúrou pre spôsob, akým vo filme ukazovala svoj bohatý výstrih. V roku 1946 film konečne prešiel cenzúrou a bol uvedený do kín. Počas tohto obdobia sa stala slávnou osobou.
Zonnebeke

Zonnebeke je belgická obec vo Flámskom regióne v provincii Západné Flámsko.
Obyvateľstvo.
Obec má približne 12 365 obyvateľov (2013).
Časti obce.
Od 1. januára 1977 obec Zonnebeke pozostáva z týchto častí (bývalých obcí):
Zuienkerke

Zuienkerke je belgická obec vo Flámskom regióne v provincii Západné Flámsko.
Obyvateľstvo.
Obec má približne 2 765 obyvateľov (2013).
Časti obce.
Od 1. januára 1977 obec Zuienkerke pozostáva z týchto častí (bývalých obcí):
Zwevegem

Zwevegem je belgická obec vo Flámskom regióne v provincii Západné Flámsko.
Obyvateľstvo.
Obec má približne 24 197 obyvateľov (2013). 
Časti obce.
Od 1. januára 1977 obec Zwevegem pozostáva z týchto častí (bývalých obcí):
Žďárecká slať

Žďárecká slať je prírodná pamiatka ev. č. 930 neďaleko obce Strážný v okrese Prachatice. Oblasť spravuje Správa NP Šumava a CHKO Šumava.
Predmetom ochrany je charakteristické vrchovisko náhorného typu juhovýchodnej časti Šumavských plání, zahŕňajúce podstatné biologické hodnoty všetkých rašelinísk v tomto území.
Pozri aj.
Keith Moon

Keith John Moon (* 23. august 1946, Londýn, Anglicko, Spojené kráľovstvo – † 7. september 1978, Londýn, Anglicko, Spojené kráľovstvo) bol anglický rockový bubeník, známy predovšetkým vďaka svojej inovatívnej hre na bicie a pôsobenie v britskej kapele The Who.
Posmrtne bol uvedený do "Rock n rollovej siene slávy" v roku 1990 spolu s The Who.
David Tavaré

David Tavaré (nar. 20. december 1984; Pollença, Španielsko) je španielsky spevák a house DJ.
Životopis.
David Tavaré sa narodil 20. decembra 1984 v Pollenca v Španielsku. Je synom legendárneho španielskeho gitaristu. Jeho dvaja strýkovia sú Jim Tavaré - anglický komik a Chris Tavaré bývalý anglický hráč kriketu. Bol vychovaný na dovolenkovom ostrove a inšpiroval ho stredomorský život. David vždy sníval o tom, že bude spevák, ale keď videl Operacion Triunfo tak vedel že: "to je to čo chcem, ja chcem spievať na javisku". Jeho učiteľom spevu bol finalista úspešnej televíznej show David Bustamante.
Bas (hlas)

Bas (z ; príslušný spevák sa volá basista alebo hovorovo bas) je najnižší mužský hlas. Tónový rozsah basu sú približne dve oktávy od veľkého E do e¹. Používa sa tak v speváckych zboroch, ako aj v sólovej opere, kde basisti zvyčajne spievali starších mužov, kráľov, autority či záporné postavy.
Niektorí basisti dokážu špeciálnou technikou zaspievať aj tóny až o oktávu nižšie ako je bežný basový rozsah, teda kontra E. Tieto techniky využívajú najmä ruské zbory. Najhlbší bas, ktorý má vo svojom rozsahu tóny z kontra oktávy, sa nazýva basso profondo (občas písané aj profundo). 
Podľa farby tónu, rozsahu a ďalších charakteristík sa rozlišuje niekoľko druhov basu:
Osem statočných

Osem statočných je americký dobrodružný film z roku 2006. Hlavné úlohy vo filme obsadili Paul Walker, Jason Biggs, Bruce Greenwood a Moon Bloodgoodová. 
Príbeh.
Snehová búrka donúti členov vedeckej expedície rýchlo evakuovať vedecké a meteorologické stanice. Na stanici kde pracuje Jerry Shepard (Paul Walker) postačuje kapacita lietadla len na evakuáciu ľudí.
Na výskumnej stanici musí zostať svorka ôsmich polárnych psov. Jerry opúšťa svojich milovaných psov s prísľubom, že sa po nich čo najskôr vráti. Film vznikol podľa skutočného príbehu, keď svorka psov prežila v mrazivej divočine 175 dní.
Karol II.

Karol II. môže byť:
Geriatria

Geriatria je synonymum pojmu "klinická gerontológia", no tiež označenie špecializovaného lekárskeho oboru. Etymologicky je pojem odvodený od gréckeho "gerón" (starý človek) a "iatros" (lekár). 
Odbor sa zaoberá problematikou zdravotného a funkčného stavu v starobe, zvláštnosťami chorôb, ich diagnostikovania a liečby u starých ľudí. Vychádza z interného lekárstva, ktoré obohacuje najmä poznatkami z neurológie, psychiatrie, fyzioterapie, ergoterapie a ošetrovateľstva. Geriatrická práca je typicky tímová a vychádza z komplexného geriatrického hodnotenia pacienta ("comprehensive geriatric assessment, CGA"). 
Geriatrická medicína je diferencovaná – má svoju problematiku akútnu, chronickú i paliatívnu. Súčasťou geriatrie je aj tzv. dlhodobá starostlivosť a komplexná zdravotno-sociálna starostlivosť o chorých s závažným chronickým zdravotným postihnutím. 
Za zakladateľa odboru je považovaný I. L. Nascher (1863 – 1944), ktorý je tiež autorom 1. monografie Geriatrics z roku 1914. Odbor sa rozvíjal najskôr v USA (v roku 1942 bola založená "Americká geriatrická spoločnosť") a v Spojenom kráľovstve, kde je spájaný s menom M. Warrenovej.
Ako samostatná vedná disciplína sa vyčlenila gerontopsychiatria, ktorá skúma demenciu, delirantné stavy, depresie, poruchy spánku, paranoidné syndrómy a poruchy správania v starobe.
Polčas rozpadu

Polčas rozpadu môže byť:
Jozef Tomášik-Dumín

Jozef Tomášik-Dumín (* 15. september 1900, Medzany – † 20. máj 1937, Veľký Šariš) bol slovenský básnik. 
Životopis.
Narodil sa v rodine roľníka Juraja Tomášika a jeho manželky Márie rodenej Boháčovej. Roku 1901 sa rodina presťahovala do Veľkého Šariša, kde navštevoval ľudovú školu. Roku 1918 strávil tri mesiace na fronte pri Užhorode. Roku 1921 maturoval na gymnáziu v Prešove. V rokoch 1921-22 poslucháč na Filozofickej fakulte a v rokoch 1922-26 na Právnickej fakulte Karlovej Univerzity. Roku 1923 dostáva španielsku chrípku a ďalšie choroby, ktoré podlomili jeho zdravie a štúdium nedokončil. V rokoch 1926-27 praktikant v Košiciach, roku 1927 musel pre chorobu zamestnanie opustiť a vrátiť sa k rodičom do Veľkého Šariša, kde do roku 1931 pomáhal na rodinnom hospodárstve a venoval sa literárnej činnosti. Od roku 1931 sa zdĺhavo liečil.
Prvé verše uverejňoval v ľavicových časopisoch Mladé Slovensko, Pravda chudoby, Robotnícke noviny, Spartakus, neskôr DAV, Slov. východ a Vesna; menej sa venoval prozaickej tvorbe, poviedkami prispieval do Svojeti a Mladého Slovenska. V roku 1927 vydal jedinú básnicku zbierku "Chlapec a husle". Posmrtne v roku 1944 vyšla zbierka "Otvorte okná". Patril ku skupine davistických básnikov. Rozsiahly výber z poézie, prózy a literárnej publicistiky vyšiel roku 1963 v knihe "Spevy novej doby".
Sziget Festival

Sziget Festival je jeden z najväčších hudobných festivalov v Európe, ktorý sa koná v júli alebo v auguste v Budapešti od roku 1993. Miestom festivalu je ostrov Óbudai na Dunaji.
Prvý ročník festivalu niesol názov "Diáksziget" (ostrov študentov). V rokoch 1996-2001 bola sponzorom festivalu spoločnosť Pepsi a festival sa nazýval "Pepsi Sziget". Názov "Sziget Festival" (festivalový ostrov) sa používa od roku 2002.
Sziget Festival je pozoruhodný tým, že obsahuje interpretov z rôznych žánrov. Festival je populárny hlavne pre západných európanov. Zhruba 50% návštevníkov pochádza z krajín mimo Maďarska, a najväčšia skupina prichádza z Francúzska. Množstvo ľudí prichádza z krajín ako Írsko, Holandsko, Taliansko, Nemecko či Veľká Británia.
Fiala

Fiala môže byť:
Žilinská (potok)

Žilinská je horský potok v Strážovských vrchoch na území okresu Žilina. Je to pravostranný prítok Rajčanky, meria 4,7 km a je tokom IV. rádu. 
Prameň.
Pramení v geomorfologickom podcelku Zliechovská hornatina (v jeho časti Javorinka) na západnom svahu Priečnej (), východne od Čičmian, v nadmorskej výške cca . 
Opis toku.
Sprvu tečie južným smerom, v oblasti "sedla Pod Priečnou" sa oblúkom stáča západným smerom a preteká dolinou "Krivá". V doline najprv priberá krátky ľavostranný prítok zo severozápadného svahu Javoriny (), následne z tej istej strany prítok zo severovýchodného svahu Javorinky () a stáča sa na sever. Na strednom toku ďalej priberá ľavostranný prítok (vzniká východne od Čičmian) a tiež svoj najdlhší, pravostranný, prítok z juhozápadného svahu Úplazu (). Na dolnom toku tečie v hlboko zarezanom údolí, stáča sa viac na SSZ, vteká do Čičmianskej doliny, kde podteká cestu III. triedy Čičmany - Fačkov a SSV od Čičmian ústi do Rajčanky v nadmorskej výške .
Stano Dančiak ml.

Stanislav Dančiak (* 7. september 1969, Bratislava) je slovenský scenárista, syn významného slovenského herca Stana Dančiaka.
Kariéra.
Vyštudoval VŠMU v Bratislave, odbor Filmová a televízna dramaturgia a scenáristika.
Autorsky sa podieľal na vzniku prvého slovenského kriminálneho seriálu "Mesto tieňov" (TV Markíza, DNA Production) – on air 11. apríla 2008, pod jeho dramaturgickým vedením vznikla séria televíznych filmov "Ako som prežil" (TV JOJ, DNA Production) – on air 22. marca 2009. Ako storyliner spolupracoval s Valériou Schulczovou a Zdeňkom Zapletalom na 1. sérii seriálu "Odsúdené" (TV JOJ, DNA Production) – on air 1. septembra 2009, na druhej a tretej sérii pracoval okrem vytvárania príbehových liniek aj ako scenárista. Spolu s Romanom Olekšákom sú autormi seriálu "Dr. Ludsky" (TV JOJ, DNA Production) – on air 15. februára 2011, zároveň je spoluautorom 1. časti ("Kostrička") a autorom tretej ("Boh Spánku"), piatej ("Upír"), siedmej ("Ludsky &amp; Ludsky") a deviatej časti ("Kráska a zviera").
Železničná trať Nové Zámky – Prievidza

Železničná trať Nové Zámky – Prievidza (v cestovnom poriadku pre verejnosť označená ako železničná trať číslo 140) je jednokoľajná železničná trať na Slovensku, ktorá spája Nové Zámky a Prievidzu. Je elektrifikovaná v úseku Nové Zámky - Šurany
Dejiny.
Prvé plány prepojenia Komárna, Nitry a Trenčína Ponitrím sa objavili v projekte grófa Keglevicha už v roku 1865. Projekt sa nerealizoval pre nedostatok financií a po opakovaných neúspešných pokusoch ju vybudovala až Rakúska spoločnosť štátnej dráhy (StEG) v rokoch 1874 – 1884. Vtedajšia trať však končila vo Veľkých Bieliciach a úsek do Prievidze sa dostaval až neskôr. 1. novembra 1876 bol otvorený úsek Šurany – Ivánka pri Nitre a 19. novembra 1876 úsek Ivánka pri Nitre – Nitra. Z Nitry do Topoľčian bola železnica otvorená 16. septembra 1881.
Súčasnosť.
V úseku Nové Zámky – Šurany je trať elektrifikovaná. Úsek Nové Zámky - Jelšovce je využívaný výlučne regionálnou dopravou a nachádza sa na ňom aj najväčšie mesto celej trate Nitra. V úseku Jelšovce - Prievidza je trať využívaná aj Rýchlikmi BOJNICE na spojenie Bratislava - Prievidza. Nákladnú prepravu na trati využívajú najmä priemyselné podniky na Hornej Nitre.
Budúcnosť.
V roku 2018 sa mala začať modernizácia a elektrifikácia trate 140 v úseku Lužianky – Šurany, ktorej súčasťou je aj dlho zanedbávaný úsek vedený cez mesto Nitra.
V lete 2013 bola vybraná firma, ktorá uskutoční Technicko-ekonomickú štúdiu pre Elektrifikáciu a optimalizáciu trate Leopoldov - Nitra - Šurany.
Plánované úpravy majú "„pripraviť podmienky pre moderný dopravný systém integrovanej koľajovej dopravy.“" a tiež prepojenie s Bratislavou. Štúdia určila zvýšenie rýchlosti na celej trati do výšky 120 km/h. Súčasťou úprav trate by malo byť umožnenie bezbariérového prístupu na nástupištia, rekonštrukcia osvetlenia, inštalácia vizuálneho informačného systému na staniciach a zastávkach a na staniciach rozhlas pre cestujúcich. Projekt má tiež vziať do úvahy prípadné zdvojkoľajnenie úseku Leopoldov - Nitra. Najviac koľají, osem, bude elektrifikovaných v Nitre a v Lužiankach. Záverečná správa by mala byť hotová v marci 2015, po nej bude nasledovať projektová dokumentácia. Podľa údajov ŽSR z roku 2015 by sa mal projekt realizovať v rokoch 2019 až 2022.' V januári 2016 sa s elektrifikáciou už nepočítalo. Štúdia mala preukázať, že investícia by nebola účelná.
Súčasťou projektu je aj výstavba novej železničnej trate Nitra – Trnovec nad Váhom, ktorá je plánovaná ako jednokoľajná elektrifikovaná s max. rýchlosťou do 160 km/h.
Vozidlový park.
Na celej dĺžke trate premávajú moderné jednotky 861, jednotky 813 a jedna súprava s rušňom typu 757. V prípade mimoriadností sa v prevádzke vyskytujú aj rušne typu 736, 750 a 754. Na úseku Šurany - Nové Zámky aj nové súpravy typu 671 a 951 (Push-Pull).
Svinianka

Svinianka je potok v Súľovských vrchoch na Hornom Považí na území okresu Žilina. Je to ľavostranný prítok Rajčanky, meria 9,3 km a je tokom IV. rádu. Preteká obcou Lietavská Svinná-Babkov.
Prameň.
Pramení v Súľovských vrchoch na východnom úpätí Kečky (), severozápadne od stredu Babkova, v nadmorskej výške približne . 
Opis toku.
Od prameňa tečie na východ, výrazným oblúkom mení smer toku na juh a krátkym úsekom preteká okrajom intravilánu Babkova, kde priberá Babkovský potok sprava. Pod Babkovom tečie úzkym údolím, obteká masív Strážnej (), oblúkom sa postupne stáča opätovne na východ, sprava priberá prítok z oblasti Pastúchov a pokračuje ku Kňazovej Lehote. V osade priberá ďalšie dva pravostranné prítoky od lokality Zázrivá a následne preteká intravilánom Lietavskej Svinnej.
V Lietavskej Svinnej už tečie východným smerom, pod obcou priberá pravostranný prítok z východného svahu Skaliek (), výrazne esovito sa stáča a pokračuje k Porúbke. Napokon podteká železničnú trať č. 126 i štátnu cestu I/64 a severne od Porúbky ústi do Rajčanky v nadmorskej výške .
Jaguar E-Type

Jaguar E-Type (alebo v USA XK-E) je britský športový automobil, ktorý vyrábala automobilka Jaguar Cars v rokoch 1961 až 1975. Je kombináciou pekného vzhľadu, vysokého výkonu, konkurencieschopnej ceny čím sa stal základom pre motorizmus 60-tych rokov. Veľkým úspechom pre Jaguar bolo viac ako 70,000 predaných kusov modelu E-Type.
V marci 2008 ho časopis "The Daily Telegraph" umiestnil na 1. miesto v kategórii "100 najkrajších automobilov" všetkých čias. V roku 2004 ho magazín "Sports Car International" zaradil na 1. mesto v kategórii Top Sport Cars 1960s.
Prehľad.
E-Type bol pôvodne navrhnutý pre verejnosť ako grand tourer ako 2-sedadlové kupé a ako kabriolet. Verzia 2+2 s predĺženým rázvorom sa začal predávať o niekoľko rokov neskôr.
Pri jeho premiére vyhlásil Enzo Ferrari, že je to „najkrajšie auto všetkých čias“.
Tento model sa vyrábal v 3 verziách, ktoré sú dnes všeobecne známe ako „Series 1“, „Series 2“ a „Series 3“. Prechodná séria medzi Series 1 a Series 2 je neoficiálne známa ako "„Series 1½“.
Okrem toho, bolo vyrábaných aj niekoľko limitovaných edícií: